Gentile da Fabriano
Gentile da Fabriano, ca. 1370-1427, italiensk maler. Uddannet i Lombardiet var Gentile da Fabriano præget af den internationale gotik og af områdets bogillustratorer.
Gentile da Fabrianos raffinerede og elegante stil blev af betydning for maleriet i Venezia, hvor han arbejdede ca. 1408-12. Som en af tidens mest anerkendte kunstnere arbejdede han i de følgende år både for fyrster og for paven.
Fra 1422 var Gentile da Fabrianoi Firenze, hvor han prægedes af den spirende renæssance, og hans figurer fik mere tyngde. Her malede han sit berømteste billede, altertavlen Kongernes tilbedelse (1423, Uffizierne), bestilt af Palla Strozzi. I 1427 malede han freskoer (ikke bevaret) i Laterankirken i Rom.